b'\n_START_ARTICLE_\nBernie Leadon\n_START_SECTION_\nZgodnja kariera\n_START_PARAGRAPH_\nBernard Mathew Leadon III je bil rojen v Minneapolisu o\xc4\x8detu Dr. Bernardu Leadonu in materi Ann Teresa Sweetser Leadon, ki sta bila pobo\xc5\xbena rimokatoli\xc5\xa1ka star\xc5\xa1a desetih otrok. Njegov o\xc4\x8de je bil vesoljski in\xc5\xbeenir in jedrski fizik. Zaradi slu\xc5\xbebenih dol\xc5\xbenosti se je z dru\xc5\xbeino veliko selil po ZDA. Dru\xc5\xbeina je ljubila glasbo in Bernie je \xc5\xbee v svojih zgodnjih letih pri\xc4\x8del poslu\xc5\xa1ati folk in bluegrass glasbo. Kasneje je obvladal 5-strunski banjo, mandolino in akusti\xc4\x8dno kitaro._NEWLINE_Kot mlad najstnik se je z dru\xc5\xbeino preselil v San Diego, kjer je spoznal glasbenika Eda Douglasa in Larryja Murrayja, ki sta igrala v lokalni bluegrass zasedbi \xc2\xbbThe Scottsville Squirrel Barkers\xc2\xab. Barkersi so se izkazali za bodo\xc4\x8de kalifornijske country rock talente, vklju\xc4\x8dno z 18-letnim mandolinistom Chrisom Hillmanom, s katerim je Leadon sklenil tesno prijateljstvo. Barkersi so leta 1963, po odhodu banjonista Kennyja Wertza v vojsko, Leadona povabili v skupino._NEWLINE_Leadonovo sodelovanje z Barkersi ni trajalo dolgo. Konec leta 1963 se je njegova dru\xc5\xbeina preselila v Gainesville, Florida, kjer je njegov o\xc4\x8de sprejel slu\xc5\xbebo profesorja vesoljskega in\xc5\xbeenirstva na Univerzi Floride. Leadon je za\xc4\x8del obiskovati srednjo \xc5\xa1olo v Gainesvillu, kjer je sre\xc4\x8dal in spoznal so\xc5\xa1olca in kasnej\xc5\xa1ega solo kitarista skupine Eagles, Dona Felderja. Felderjeva skupina \xc2\xbbThe Continentals\xc2\xab\xc2\xa0je ravno izgubila kitarista in kasnej\xc5\xa1o zvezdo skupin Buffalo Springfield in Crosby, Stills, Nash & Young, Stephena Stillsa. Po Leadonovem prihodu v skupino, je preimenovana skupina \xc2\xbbMaundy Quintet\xc2\xab, ki je nastopala v okolici, si v\xc4\x8dasih delila oder s kasnej\xc5\xa1o legendo Gainesvilla, Tomom Pettyjem in njegovo skupino \xc2\xbbThe Epics\xc2\xab, kjer je igral tudi Berniejev brat, Tom Leadon._NEWLINE_Povabilo s strani nekdanjega Barkersa Larryja Murrayja leta 1967, da bi se mu Leadon pridru\xc5\xbeil pri njegovi novi psihedeli\xc4\x8dni, country-folk skupini \xc2\xbbHearts & Flowers\xc2\xab, je bilo dovolj, da se je Leadon preselil v Kalifornijo, kjer je kmalu postal del L.A. folk/country rock scene. S skupino je Leadon posnel en studijski album Of Horses, Kids and Forgotten Women, ki je iz\xc5\xa1el pri zalo\xc5\xbebi Capitol Records. Album je postal lokalni hit, vendar se kljub temu ni po\xc5\xbeel uspeha na lestvicah. Zaradi pomanjkanja poguma je skupina leta 1968 razpadla.\n_START_SECTION_\nDillard & Clark\n_START_PARAGRAPH_\nKonec leta 1968 se je Leadon spoprijateljil z legendo bluegrassa in banja, Dougom Dillardom. Med jam sessioni s prizanim tekstopiscem Genom Clarkom se je porodila ideja o tesnej\xc5\xa1im sodelovanjem med Dillardom in Clarkom. Tako je nastala skupina \xc2\xbbDillard & Clark\xc2\xab, ki je izvajala predvsem country rock, ki je v naslednjem desetletju dominiral na losangele\xc5\xa1ki glasbeni sceni. Leta 1968 je skupina posnela vplivni album The Fantastic Expedition of Dillard & Clark. Na albumu lahko sli\xc5\xa1imo Leadonove spremljevalne vokale in impresivno multi-instrumetalno delo. Album vsebuje nekaj skladb, katerih soavtor je Clark, najbolj znana je skladba \xc2\xbbTrain Leaves Here This Morning\xc2\xab, ki jo je kasneje posnela skupina Eagles.\n_START_SECTION_\nThe Flying Burrito Brothers\n_START_PARAGRAPH_\nLeadon je leta 1969 zapustil skupino Dillard & Clark. Povezal se je z nekdanjim \xc4\x8dlanom Squirrel Barkerjev, Chrisom Hillmanom, ki ga je povabil v skupino The Flying Burrito Brothers, ki jo je Hillman ustanovil leto prej skupaj z Gramom Parsonsom. Leadon je s skupino posnel dva albuma: Burrito Deluxe in The Flying Burrito Bros. Po drugem izdanem albumu, se je Leadon naveli\xc4\x8dal pomanjkanja komercialnega uspeha skupine in je zato zapustil skupino, da bi lahko poleti igral s tremi glasbeniki v spremljevalni skupini Linde Ronstadt. S to skupino, ki je kasneje postala skupina Eagles, je Leadon dvignil svojo kariero in zvrst country rocka v vi\xc5\xa1ave.\n_START_SECTION_\nEagles\n_START_PARAGRAPH_\nLeadon je bil zadnji \xc4\x8dlan, ki se je pridru\xc5\xbeil Eaglesom, ki so jih ustanovili kitarist in pevec Glenn Frey, bobnar in pevec Don Henley ter nekdanji basist in pevec skupine Poco, Randy Meisner. Leadon je ve\xc4\x8dkrat omenjen kot odlo\xc4\x8dilni faktor, ki je skupino na za\xc4\x8detku usmeril v country rock, v skupino pa je tudi prinesel senzibilnosti countryja, bluegrassa in akustike._NEWLINE_Po izidu debitantskega albuma skupine, Eagles se je skupina soo\xc4\x8dila s skoraj\xc5\xa1njim uspehom, predvsem zaradi hit singlov \xc2\xbbTake It Easy\xc2\xab, \xc2\xbbPeaceful Easy Feeling\xc2\xab\xc2\xa0in \xc2\xbbWitchy Woman\xc2\xab, kjer lahko sli\xc5\xa1imo Leadonov talent za elektri\xc4\x8dno kitaro, banjo, B-Bender in harmonijo vokalov. Njihov naslednji album Desperado je \xc5\xa1e en mo\xc4\x8dan country rock dose\xc5\xbeek, z izstopajo\xc4\x8dima skladbama\xc2\xa0\xc2\xbbTequila Sunrise\xc2\xab\xc2\xa0in \xc2\xbbDesperado\xc2\xab. Leadon je imel pri albumu pomembno vlogo, vendar se je soo\xc4\x8dil z mla\xc4\x8dnimi kritikami in skromnim zanimanjem za album. Kot rezultat se je skupina na svojem tretjem albumu On the Border \xc5\xbeelela nekoliko oddaljiti od country rocka. Leadon je zato \xc4\x8dlanom skupine predlagal, da bi medse povabili kitarista Dona Felderja. Na albumu je tako iz\xc5\xa1la Top 10 hit skladba \xc2\xbbAlready Gone\xc2\xab, pri kateri lahko sli\xc5\xa1imo tr\xc5\xa1i zvok kitare. Album prav tako vsebuje skladbo \xc2\xbbMy Man\xc2\xab, ki jo je Leadon napisal v spomin svojemu prijatelju Gramu Parsonsu, ki je leto pred tem umrl zaradi prevelikega odmerka drog._NEWLINE_Z uspehom albuma On the Border in njegovega naslednika One of These Nights je rastla napetost med \xc4\x8dlani skupine, Leadon pa je postal nezadovoljen zaradi umika skupine od countryja in bluegrassa v stadionski rock. Skupino je zapustil leta 1975 potem, ko je zlil pivo po glavi Glenna Freyja. Kasneje je dejal, da mora ozdraveti in prekiniti s koncertiranjem, snemanjem in uporabo drog._NEWLINE_Po njegovem odhodu iz skupine, je zalo\xc5\xbeba Asylum Records izdala kompilacijski album Their Greatest Hits (1971\xe2\x80\x931975), ki vsebuje uspehe Leadonovega obdobja v skupini in je postal najbolj prodajan album 20. stoletja v ZDA. Leadona je nadomestil nekdanji kitarist in pevec skupine James Gang, Joe Walsh._NEWLINE_\xc4\x8ceprav je dolgo \xc4\x8dasa veljalo splo\xc5\xa1no prepri\xc4\x8danje, da je Leadon zapustil Eaglese zaradi nezadovoljstva nad usmeritvijo skupine v rock & roll, je Leadon to zanikal in leta 2013 dejal: \xc2\xbbTo je poenostavitev; _NEWLINE_pomeni, da nisem bil zainteresiran v rock ali blues ali karkoli razen country rock. To preprosto ne dr\xc5\xbei. Jaz nisem igral le na Fender Telecaster. Igral sem tudi na Gibson Les Paul in u\xc5\xbeival v rock & rollu. To je razvidno predvsem na zgodnjih albumih.\xc2\xab\n_START_SECTION_\nKasnej\xc5\xa1a kariera\n_START_PARAGRAPH_\nPo odhodu iz skupine Eagles se je Leadon umaknil s scene, ponovno se je pojavil leta 1977 skupaj z Michaelom Georgiadesom na prvem solo albumu Natural Progressions, pri katerem so sodelovali \xc5\xa1e basist Brian Garofalo, bobnar Dave Kemper in klaviaturist Steve Goldstein._NEWLINE_Leta 1985 je pod imenom \xc2\xbbEver Call Ready\xc2\xab\xc2\xa0s Chrisom Hillmanom in Alom Perkinsom posnel istoimenski album s prete\xc5\xbeno gospel in bluegrass skladbami. Konec 80. let je kraj\xc5\xa1i \xc4\x8das sodeloval s skupino The Nitty Gritty Dirt Band._NEWLINE_Leta 1993 je postal \xc4\x8dlan skupine \xc2\xbbRun C&W\xc2\xab, ki je izvajala bluegrass in je posnela dva albuma pri zalo\xc5\xbebi MCA Records._NEWLINE_Leta 1998 se je Leadon pridru\xc5\xbeil skupini Eagles v New Yorku pri vklju\xc4\x8ditvi skupine v Rock and roll dvorano slavnih. Vseh sedem trenutnih in nekdanjih Eaglesov je skupaj izvedlo skladbi \xc2\xbbTake It Easy\xc2\xab\xc2\xa0in \xc2\xbbHotel California\xc2\xab._NEWLINE_Leta 2004 je izdal svoj drugi solo album Mirror._NEWLINE_Od leta 2013 do 2015 je Leadon sodeloval na turneji \xc2\xbbHistory of the Eagles\xc2\xab\xc2\xa0skupine Eagles. Leta 2015 je sodeloval pri tretjem solo albumu producenta Ethana Johnsa, Silver Liner._NEWLINE_Februarja 2016 je Leadon skupaj z Jacksonom Brownejem in preostalimi \xc4\x8dlani skupine Eagles (Don Henley, Joe Walsh in Timothy B. Schmit) na podelitvi Grammyjev v spomin nedavno preminulemu Glennu Freyju izvedel skladbo \xc2\xbbTake It Easy\xc2\xab.\n_START_SECTION_\nZasebno \xc5\xbeivljenje\n_START_PARAGRAPH_\nNjegov brat Tom Leadon je prav tako glasbenik in igra skupaj s Tomom Pettyjem v skupini Mudcrutch._NEWLINE_V 70. letih je bil Leadon v razmerju s Patti Davis, h\xc4\x8derko kasnej\xc5\xa1ega predsednika ZDA, Ronalda Reagana._NEWLINE_Leadon je bil poro\xc4\x8den z \xc5\xbeensko Caroline, s katero je imel sina in se je z njo kasneje lo\xc4\x8dil._NEWLINE_Trenutno \xc5\xbeivi v Nashvillu, Tennessee, kjer deluje kot studijski glasbenik in producent.'